Regimul fiscal aplicat zilierilor
Principalele reglementari in vigoare privind exercitarea unor activitati cu caracter ocazional desfasurate de zilieri.

Definitii

Zilierul este persoana fizica care are capacitate de munca, cu varsta peste 16 ani si care desfasoara activitati necalificate cu caracter ocazional.

Beneficiarul de lucrari este persoana juridica pentru care zilierul executa activitati cu caracter ocazional.

Registrul de evidenta a zilierilor este un registru cu regim special intocmit de catre beneficiar pentru a tine evidenta zilnica a zilierilor si se distribuie la cerere si contra cost de Inspectoratele Teritoriale de Munca.

Domenii de activitate in care se desfasoara activitati cu caracter ocazional

Activitatile cu caracter ocazional se pot presta in urmatoarele domenii: agricultura, vanatoare si pescuit; silvicultura, exclusiv exploatari forestiere; piscicultura si acvacultura; pomicultura si viticultura; apicultura; zootehnie; spectacole, productii cinematografice si audiovizuale, publicitate, activitati cu caracter cultural; manipulari de marfuri; activitati de intretinere si curatenie.

Raportul dintre zilier si beneficiar se stabileste, fara incheierea unui contract de munca.

Obligatii ale platitorului de venit

Beneficiarul-angajatorul are urmatoarele obligatii:

- infiintarea  Registrului de evidenta al zilierilor si  pastrarea la sediu;

- completarea acestuia inainte de inceperea activitatii si prezentarea  organelor de control abilitate;

- prezentarea lunara pana cel tarziu la data de 5 a fiecarei luni, catre inspectoratul de munca unde isi are sediu a unui extras al Registrului de evidenta al zilierilor.

Obligatii fiscale

Veniturile realizate de zilieri sub forma remuneratiei zilnice pe fiecare beneficiar de lucrari este venit asimilat salariilor, pentru care se datoreaza impozit in cota de 16%. Nu se datoreaza contributii sociale obligatorii nici de catre zilier, nici de catre beneficiar. Calculul si retinerea impozitului pe venituri din salarii  datorat se efectueaza de catre beneficiarii de lucrari la data fiecarei plati a remuneratiei brute zilnice.

Virarea la bugetul de stat a impozitului calculat si retinut de fiecare beneficiar de lucrari se va efectua pana la data de 25 inclusiv a lunii urmatoare celei pentru care se platesc aceste venituri. 

Declararea impozitului pe venituri din salarii se face in formularul 112, Anexa 1 Creante fiscale - randul 01 (cod 602) „Impozit pe veniturile din salarii”, cumulandu-se, dupa caz, cu celelalte impozite pe venituri din salarii, fara completarea pentru zilieri a celorlalte anexe din declaratie.

Atentie! Activitatea desfasurata de zilieri nu confera acestora calitatea de asigurat in sistemul public de pensii, sistemul asigurarilor sociale pentru somaj si nici in sistemul de asigurari sociale de sanatate. Zilierii vor putea incheia, optional, o asigurare de sanatate si/sau de pensie.

*

Baza legala: Legea nr. 52/2011, privind exercitarea unor activitati cu caracter ocazional desfasurate de zilieri, publicata in Monitorul Oficial al Romaniei, Partea I, nr. 276/20.04.2011; Ordinul ministrului Muncii, Familiei si Protectiei Sociale nr. 1.439/29.04.2011 si Ordinul ministrului Finantelor Publice nr. 1.930/28.04.2011, pentru aprobarea Normelor metodologice de aplicare a Legii nr. 52/2011 privind exercitarea unor activitati cu caracter ocazional desfasurate de zilieri, publicat in Monitorul Oficial al Romaniei, Partea I, nr. 300/02.05.2011

